धरना देने पहुंचे पंकज, रविंद्र, अनुराधा, सीमा, नीरा, पुष्पा, ऊषा, बलवीर, रघुवीर सिंह, करतार, अजय, अनिल ने कहा कि कि धर्मशाला के मिनी सचिवालय में आईपीएच मंत्री से ग्रामीणों ने पेयजल आपूर्ति ठप होने की शिकायत की थी। उनकी समस्या को सुनने के बाद उन्होंने तत्काल विभागीय अधिकारियों को आदेश दिए थे। लेकिन अब तक समस्या जस की तस बनी हुई है। उनके गांव में पानी न के बराबर है। गांव के लोग दूर दूर से पानी लाने को मजबूर हैं। गुस्साए ग्रामीणों ने कहा कि प्रचंड गर्मी में पानी के लिए जद्दोजहद में पानी से ज्यादा उनका पसीना बह जाता है। कई बार विभाग को इसकी सूचना दी लेकिन अब तक समस्या का समाधान नहीं हो सका है। उन्हाेंने कहा कि पेयजल समस्या के समाधान के लिए विधायक संजय चौधरी से भी कई बार दुखड़ा रोया, लेकिन नतीजा सिफर ही रहा।